**Վիրջինյուս Սինկևիչուսը** (լիտվերեն՝ Virginijus Sinkevičius, նոյեմբերի 4, 1990, Վիլնյուս, Լիտվա), լիտվացի քաղաքական գործիչ, ով 2019 թվականից, գլխավորությամբ, ծառայում է որպես Եվրոպական հանձնաժողովի շրջակա միջավայրի, օվկիանոսների և ձկնորսության հարցերով հանձնակատար։ Նա նախկինում եղել է Լիտվայի Հանրապետության Սեյմի անդամ և Լիտվայի Հանրապետության էկոնոմիկայի և նորարարության նախարար։ Այժմ նա մեծ դեր է խաղում եվրոպական էկոլոգիական բազմաթիվ հարցերում։

Վաղ կյանք և կրթություն
----------------------

2009 թվականին Սինկևիչուսն ավարտել է *Սալոմեյա Ներիս* գիմնազիան, Լիտվայի Վիլնյուս մայրաքաղաքում*,* որտեղ նա ծնվել է։ Այնուհետև նա շարունակել է իր կրթական ճանապարհը Աբերստյու համալսարանում, որտեղից ստացել է Տնտեսական և սոցիալական հետազոտությունների բակալավրի աստիճան 2012 թվականին։

2012 թվականին Սինկևիչուսը սովորում էր Լիտվայի Հանրապետության վարչապետի գրասենյակի Տարածաշրջանային և էթնիկական հարցերի բաժնում։ 2013 թվականին նա Մաաստրիխտի համալսարանում ստացել է եվրոպական ուսումնասիրությունների մագիստրոսի կոչում։

Սինկևիչուսը մայրենի լեզուն լիտվերենն է։ Նա նաև տիրապետում է անգլերեն, ռուսերեն և լեհերեն լեզուների։

Վաղ կարիերա
-----------

2012 թվականից 2015 թվականներին Սինկևիչյուսը եղել է Lithuania Tribune լրատվական պորտալի հեղինակ և խմբագիր։ 2013–2014 թվականներին նա աշխատել է որպես ծրագրի ղեկավարի օգնական Վաշինգտոնի Եվրոպական քաղաքականության վերլուծության կենտրոնում (CEPA):

2014 թվականին Սինկևիչուսն աշխատել է որպես միջազգային խմբի նախագծի ղեկավար «Lietuvos paštas»-ում։ 2014 թվականից 2015 թվականներին մասնակցել է «Ստեղծիր Լիտվան» ծրագրին։ 2015-ից 2016 թվականներին եղել է Լիտվայի օդանավակայանների (LTOU) կոնցեսիոն նախագծում ծրագրի համակարգող։ 2016 թվականին նա եղել է Լիտվայի հանրային ձեռնարկությունների ներդրումային միջավայրի բարելավման խմբի թիմի ղեկավար։

2017 թվականին Սինկևիչուսը ավարտեց Թվային քաղաքականության դասընթացը Օքսֆորդի համալսարանում, Օքսֆորդ, Անգլիա։

Քաղաքական կարիերա
-----------------

### Կարիերա ազգային քաղաքականության մեջ

2016 թվականի խորհրդարանական ընտրություններում Սինկևիչյուսը միանձնյա ընտրվել է Լիտվայի Հանրապետության Սեյմի պատգամավոր՝ որպես անկախ թեկնածու Վիլնյուսի *Շեշկինե* ընտրատարածքից։ Այնուհետև նա նշանակվեց տնտեսական հարցերի հանձնաժողովի նախագահ։

2017 թվականի նոյեմբերի 27-ին Սինկևիչուսը նշանակվել է Լիտվայի տնտեսության նախարար-վարչապետ Սաուլիուս Սկվերնելիսի կաբինետում և տնտեսության նախարարության վերակազմավորումից հետո նա դարձել է էկոնոմիկայի և նորարարության նախարար։

### Եվրահանձնակատար

2019 թվականի օգոստոսի 22-ին Լիտվայի խորհրդարանը վերջնականապես հաստատել է Սինկևիչուսի թեկնածությունը Եվրահանձնակատարի պաշտոնում։ Առաջադրումը համաձայնեցվել է վարչապետ Սկվերնելիսի և Լիտվայի ֆերմերների և կանաչների միության (LVŽS) առաջնորդի՝ Ռամունաս Կարբաուսկիսի հետ։

Պաշտոնը ստանձնելուց հետո Սինկևիչուսը դարձավ ամենաերիտասարդ եվրոհանձնակատար՝ ընդամենը 28 տարեկան հասակում։ Մինչ նա այդ պաշտոնը զբաղեցրել էին միայն 30 տարեկան և ավել տարիքի անձինք։

2022 թվականին Սինկևիչուսը առաջարկել է օրինականորեն պարտադիր թիրախներ՝ կիսով չափ կրճատել քիմիական թունաքիմիկատների օգտագործումը և մինչև 2030 թվականը Եվրոպական միության տարածքի առնվազն 20%-ում վերականգնել բնությունը՝ փորձելով ավելի լավ պաշտպանել առողջությունը և վերականգնել վայրի բնության ներկայացուցիչների նվազող գլխաքանակը։

Ճանաչում
--------

2018 թվականին Սինկևիչուսը մրցանակ է ստացել «Տարվա լավագույն բիզնես միջավայրի համար» ասոցիացիայի կողմից ներդրողների ֆորումի կողմից և «SWITCH Tech Awards»-ում «Բլոքչեին առաջնորդություն» անվանակարգում։ 2019 թվականին նա ստացել է «Գործընկերության առաջնորդ 2018» մրցանակը նորարարական բարեփոխումների և ստարտափ էկոհամակարգի զարգացման համար Լիտվայի բիզնեսի համադաշնություն կազմակերպության կողմից։ 2018 թվականին Սինկևիչուսը ընդգրկվել է աշխարհի 100 կառավարության մեջ դեր ունեցող ամենաազդեցիկ երիտասարդների ցանկում՝ «*Apolitical»* կայքի կողմից։

Ծանոթագրություններ
------------------

1. ↑
2. ↑  «Virginijus Sinkevičius».
3. 1 2  «Virginijus Sinkevičius». *Lietuvos Respublikos ekonomikos ir inovacijų ministerija* (Lithuanian). Արխիվացված է օրիգինալից 2019 թ․ սեպտեմբերի 16-ին.`{{cite web}}`: CS1 սպաս․ չճանաչված լեզու (link)
4. ↑  Saulius Jakučionis (2019 թ․ օգոստոսի 22). «Lithuanian parliament approves nomination of Economy Minister Sinkevičius to European Commission». *Lithuanian National Radio and Television*.
5. ↑  David M. Herszenhorn (7 August 2019), Lithuania puts forward economy minister for European Commission *Politico Europe*.
6. ↑  Eline Schaart and Louise Guillot (1 December 2020), Honeymoon’s almost over for EU’s green guardian *Politico Europe*.
7. ↑  Kate Abnett
and Francesco Guarascio (22 June 2022), EU seeks to halve use of pesticides, heal nature with landmark laws *Reuters*.

Արտաքին հղումներ
----------------

* Վիրջինիուս Սինկևիչուս, *Եվրոպական հանձնաժողով*